
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 23.10.2026, ora 08.00 – 24.10.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 24.10.2026, ora 07.00
RÂURI

Debitele au fost, în general, staționare, exceptând râurile din bazinele hidrografice: Olt superior și mijlociu, Vedea, Argeș, Ialomiţa, Buzău, Trotuș, Bârlad și pe râurile din Dobrogea unde au fost în creștere, ca urmare a precipitațiilor căzute în interval și propagării, iar pe râurile din bazinele hidrografice Vișeu, Iza, Tur, bazinul superior și mijlociu al Someșului, bazinele superioare ale Crasnei, Barcăului, Crișurilor și cursul superior al Prutului debitele au fost în scădere.

Debitele se situează în general sub mediile multianuale lunare, cu valori cuprinse între 30–90% din acestea, mai mari (în jurul și peste mediile lunare) pe râurile din bazinele hidrografice ale Sucevei  și Moldovei și mai mici (sub 30 %) pe râurile din bazinele:  Crasna, Barcău, Crișul Negru, Crișul Alb,  Bârzava, Moravița, Caraș, Nera, Cerna, Jiu, Bârlad, Jijia, pe cursul superior al Vedei, pe râurile din Dobrogea, pe unii afluenți din bazinul mijlociu și inferior al Oltului și pe unii afluenți ai Argeșului

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi, în general, staționare, exceptând râurile din bazinele hidrografice: Olt superior și mijlociu, Vedea, Argeș, Ialomiţa, Siret, Prut și pe râurile din Dobrogea, unde vor fi în scădere.

Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE
Debitul la intrarea în țară (secțiunea Baziaș) în intervalul 23 – 24.10.2026 a fost staționar, având valoarea de 1300 m3/s, sub media multianuală a lunii octombrie (3900 m3/s). 

În aval de Porţile de Fier debitele au fost staționare pe sectoarele Gruia – Calafat și Cernavodă – Hârșova și în creștere ușoară pe sectoarele Bechet – Călărași și Vadu Oii – Tulcea.
Debitul la intrarea în țară (secțiunea Baziaș) va fi staționar (1300 m3/s).

În aval de Porțile de Fier debitele vor fi staționare pe sectorul Gruia – Corabia și în creștere pe sectorul Tr.Măgurele – Tulcea.

2. Situația meteorologică în intervalul 23.10.2026, ora 09.00 – 24.10.2026, ora 06.00
ÎN ŢARĂ

Valorile termice diurne au scăzut față de ziua precedentă și s-au situat sub mediile climatologice specifice acestei date în centru, în est, sud-est, dar pe alocuri și în vest și au crescut îndeosebi în sud-vest, unde au fost mai mari (abateri de 3...5 grade). În regiunile vestice și sud-vstice cerul a fost variabil. În restul teritoriului local înnorările au fost persiste. Ziua a plouat pe arii relativ extinse în jumătatea de est a țării, iar la altitudini de peste 1700 m în estul Carpaților Meridionali și în Carpații Orientali au fost precipitații sub formă de lapoviță și ninsoare. Ploile au avut și caracter de aversă, iar în Dobrogea au fost însoțite de descărăcări electrice. Noaptea aria precipitațiilor s-a retras către nord-est. Cantitățile de apă au depășit 10...20 l/mp și punctiform 25 l/mp (până la 34 l/mp la Galați), în centrul și sudul Moldovei, în nordul, nord-estul și centrul Munteniei și pe arii restrânse în sud-estul Transilvaniei și în vestul Dobrogei. Vântul a suflat slab și moderat, cu unele intensificări în sud-vestul Olteniei, în Moldova, în estul Munteniei și în Dobrogea cu viteze în general de 40...45 km/h, dar izolat și pe crestele montane din vestul Carpaților Meridionali și în Carpații de Curbură cu rafale de 50...60 km/h. Este strat de zăpadă doar pe crestele cele mai înalte și măsura la ora 21 -în platforma stațiilor meteorologice- până la 40 cm la Vârfu Omu. Temperaturile maxime s-au încadrat între 8 grade la Întorsura Buzăului și 21 de grade la Târgu Jiu. La ora 6 se înregistrau valori termice cuprinse între -1 grad la Bozovici și Petroșani și 12 grade la Sulina. A fost ceață, izolat dimineața, dar noaptea local în regiunile sudice și în centru. OBSERVAȚII - de ieri dimineață de la ora 6 au fost emise 16 atenționări cod galben pentru ceață și vizibilitate scăzută, emise după cum urmează: 5 de către CNPM-București pentru Muntenia, 4 de către SRPV Sibiu, 3 de către SRPV Craiova, 2 de către SRPV Constanța, 1 de către SRPV Bacău și 1 de către SRPV Cluj .
LA BUCUREŞTI

Vremea s-a răcit față de ziua precedentă. Ziua cerul a fost mai mult noros, iar în prima parte a plouat (cantități de apă de 9...11 l/mp). Noaptea, la început cerul a fost variabil, apoi s-a format nebulozitate stratiformă și ceață. Vântul a suflat slab până la moderat. Temperatura maximă a fost de 14 grade la Filaret și 15 grade la Afumați și Băneasa. La ora 6 se înregistrau 10 grade la Afumați și Băneasa și 11 grade la Filaret.
3. Prognoza meteorologică în intervalul 24.10.2026, ora 09.00 – 25.10.2026, ora 08.00
ÎN ŢARĂ

Vremea se va încălzi ușor în majoritatea regiunilor. În cea mai mare parte a Molodovei, precum și în jumătatea de nord a Dobrogei, cerul va fi mai mult noros și pe arii restrânse va ploua slab (cantități de apă sub 2 l/mp). În restul teritoriului cerul va fi variabil, dar în prima parte a zilei, în centrul și în sudul țării, local, vor persista norii joși stratiformi și izolat burnița. Vântul va sufla slab și moderat, cu unele intensificări în sudul Banatului (viteze la rafală de până la 40...50 km/h). Temperaturile maxime vor fi cuprinse între 12 grade în nord-estul Moldovei și 21 de grade în Banat, iar cele minime între -4 grade în depresiunile Carpaților Orientali și 12 grade pe litoral. Dimineața, dar mai ales noaptea, va fi ceață asociată cu burniță, pe arii relativ extinse în regiunile vestice, sudice, în centru și izolat în rest.
LA BUCUREŞTI
Cerul va fi variabil, mai mult noros în prima parte a zilei și în a doua partea a nopții când va fi și ceață și trecător burniță. Vântul va sufla slab. Temperatura maximă, în creștere față de ziua precedentă, va fi de 17...18 grade, iar cea minimă de 6...8 grade.
II. CALITATEA APEI


Nu s-au înregistrat evenimente deosebite. 
III. CALITATEA MEDIULUI

1. În domeniul aerului



Agenţia Naţională pentru Mediu și Arii Protejate informează că, din rezultatele analizelor efectuate în data de 08.10.02026 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot) și SO2 (dioxid de sulf). Media zilnică (50 µg/m3) pentru PM10 (pulberi în suspensie cu diametrul sub 10 microni) a fost depășită la următoarele stații: TL-1, oras Tulcea (50.5µg/m3), GR-2, oras Giurgiu(58µg/m3) si GR-3, oras Giurgiu(50.5µg/m3). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

2. În domeniul solului și vegetației


Garda Forestieră Timișoara revine cu informații suplimentare despre incendiul izbucnit în data de 22.09.2026, la ora 17.01, în zona localității Băile Herculane, pe raza Ocolului Silvic Băile Herculane, jud. Caraș-Severin (cauza-reaprindere). Suprafața afectată în data de 23.10.2026 este de 1239.02 ha de litieră, coronament, subteran, vegetație. Incendiul este în desfășurare, au intervenit pentru stingere: 735 silvicultori, 1033 pompieri militari, 54 pompieri civili, 17 polițiști, 33 jandarmi și 10 cetățeni, cu ajutorul a 38 elicoptere Black Hawk (925 aruncări de apă), 1169 unelte specifice PSI, 89 turbosuflante, 65 autospeciale ISU, 16 autocisterne, 288 rucsace de apa, 26 drone, 1 autospeciala POA, 1 container-modul, 43 de motofierăstraie. Vom reveni cu informatii suplimentare.



Garda Forestieră Timișoara revine cu informații suplimentare despre incendiul izbucnit în data de 16.09.2026, la ora 21.00, în zona localității Topleț, pe raza Ocolului Silvic Băile Herculane, jud. Caraș-Severin (cauza-reaprindere). Suprafața afectată, până în data de 23.10.2026, este de 993.71 ha de litieră, coronament, subteran, vegetație. Incendiul este în desfășurare, au intervenit pentru stingere: 245 silvicultori, 245 pompieri militari  cu ajutorul a 290 unelte specifice PSI, 30 turbosuflante, 1 autospecială POA, 18 drone, 1 autospeciala POA, 1 container-modul, 2 ASAS, 8 motofierăstraie. Cauza inițială a declanșării incendiului o reprezintă utilizarea necorespunzătoare a focului deschis pentru curațarea vegetației. Vom reveni cu informatii suplimentare.
3.În domeniul supravegherii radioactivităţii mediului
Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

